Martin Čorej

Martin Čorej (* 1971) je slovenský dramaturg, skladateľ a hráč na klávesové nástroje. Ako hudobník účinkoval v skupinách Hex, Polemic a MIDI.

Martin Čorej je synom bývalého umeleckého riaditeľ súboru Lúčnica, Pavla Čoreja.

Martin Čorej v detstve navštevoval ĽŠU, kde študoval hru na trombón. Keď bol starší hrával v dychovej hudbe. Po skončení štúdia kompozície na Vysokej škole múzických umení v Bratislave, najprv pracoval ako dramaturg v hudobno-zábavnej redakcii Slovenskej televízie, neskôr aj v súkromnej televíznej stanici VTV. Bol hudobný dramaturg v Lúčnici a bol aj šéfredaktorom lokálnej stanice, Televízia Ružinov. Neskôr pracoval v producentskej spoločnosti TATRA ABB, kde bol dramaturgom v tíme vyrábajúcom programy pre STV, ako boli Čo dokáže ulica, Topset, Rhytmic, Redline, Muzik Klub, Keď odchádza kapela.

Ako hudobník bol Martin Čorej členom kapiel HEX, Polemic a MIDI. Je autorom a spoluautorom hudby k programom Lúčnice, súborov Technik, Jánošík, skladal scénickú hudbu k hrám divadla Pôtoň. Skomponoval hudbu pre niekoľko animovaných rozprávok v STV a hudobné zvučky.

Od roku 2008 pracuje v redakcii SME, kde v súčasnosti riadi digitálne projekty.

 Referencie  

Kategória:Slovenskí dramaturgovia
Kategória:Slovenskí klávesisti
Kategória:Slovenskí skladatelia modernej hudby
Kategória:Pracovníci Slovenskej televízie
Kategória:Absolventi Vysokej školy múzických umení